section_heading: Izdanje
paragraph_text: Singl je objavljen prije albuma, pojavivši se prvi put na AOL First Listen 24. lipnja 2002., a službeno 16. lipnja. Marketing se ponajviše trudio istaknuti povezanost singla i kasnijeg albuma s 11. rujnom i prvim studijskim albumom Springsteena i E Street Banda u 15 godina. "The Rising" je označio i prvu Springsteenovu suradnju s producentom Brendanom O'Brienom. Iako "The Rising" nije bio pop hit, zauzevši tek 62. poziciju na Billboardovoj ljestvici Hot 100, isprva je često emitiran na radijskim postajama. Singl se u SAD-u probio na 24. mjesto ljestvice Mainstream Rock Tracks, 16. na ljestvici Adult Contemporary i 1. mjesto ljestvice Triple-A. Nije se uspio probiti na britansku ljestvicu singlova.